User talk:Alanyime

زیلاندیا
وەکی یا دیار کو جیهان ب گشتی ژ 7 کیشوەران پێك دهێت ئەو ژی ( ئاسیا ، ئەفریقیا ، ئەمریکا باکور ، ئەمریکا باشور ، بەستەلەی باشور ، ئوروپا و ئوسترالیا ). بەلێ شارەزایێن جوگرافیناس بەری چەندە شیاینە کیشوەرەکێ دی ببینن و ئاشکرا بکەن. ڤەدیتنا ئەڤی کیشوەرێ نوی ( جدید ) دێ بیتە ئێك ژ کیشوەرێن مازن و دێ کەڤیتە دناڤ رێزبەندیێن کیشوەرێن جیهانێ دا.

ئەڤ کیشوەرە ل سالا 2017 یێ هاتیە ڤەدیتن و ناڤێ وی کریە کیشوەرێ ( زیلاندیا - Zealandia ) ئەڤ کیشوەرە دکەڤیتە ژێر ئاڤا زەریایێ هێمن دا ل بەشێ باشورێ روژئاڤایی ب کویراتیا ( 3,500 پێ )ـیان ئانکو دبیتە ( 1,066 مەتر ) د ژێر ئاڤا زەریایی دایە. هەروەسا وەلاتێ ( نیوزلەندا ) ژی دبیتە بەشەك ژ ئەڤی کیشوەری. ل دویف گوتنا زانایێن جوگرافی ئەڤی کیشوەری ڕوبەرەکێ مازن و بەرفرەهـ هەیە ، بەلێ حەتا نوکە نزانن ڕوبەرێ ئەڤی کیشوەری ب دروستی چەندە.

نیك مورتیمر ، سەرپەرشتێ تیما ڤەکولینێ دبێژیت : ئەڤ کیشوەرە ب ملیونەها سالایە دناڤ کویراتیا ( زەریایێ هێمن ) دا هەرچەندە ڕوبەرێ وی ب تەمامی دیار نینە بەلێ دبیت بەرفرەهـ ببیت. بەلێ ل دیف پێشبینیێن زانایان روبەرێ کیشوەرێ زیلاندیا دبیت بگەهیتە ( 5 ملیون کیلومەترێن چارگوشە ) ئەگەر وەسابیت دێ گەهیتە نیڤا ڕوبەرێ ( کیشوەرێ ئوسترالیا ) ل روژا دوشەمبێ ، رێکەفتی 2020/06/22 بو ئێکەمجار زانایان شیا وێنێ ئەڤی کیشوەری بگرن ب شێوەکی ئەڤ جورێ وێنەی ( نەخشە ) نەهاتبیتە گرتن ( کێشان ) داکو ببیتە جهێ سەرنجێ ل دەف خەلکێ.

حەتا نوکە بتنێ 6% ژ کیشوەرێ زیلاندیا دەرکەفتیە ( سەر ئاڤە ) و 94% ل ژێر ئاڤێ دایە. ئەوا ژ دەرڤە پێك دهێت ژ گزیرتێن ( نیوزلەندا باکور و باشور ) و گزیرتێن ( کالیدونیا نوی ) یا دیتر هەمی ل ژێر ئاڤێ دایە. ل دویف پێشبینیێن زانایێن جوگرافی حەتا سالا 2030 نەخشێ کیشوەرێ زیلاندیا دێ بیتە بەشەکێ سەرەکی دناڤ نەخشێن کیشوەراندا. هەروەسا ل دویف ڤەکولینێن زانایێن جیولوجی : ئەڤ کیشوەرە ژبەری ( 80 ملیون سالە ) ژ کیشوەرێ ئوسترالیا جودا بویە. Alanyime (talk) 23:38, 29 June 2020 (UTC)